Die Groot Bybel Vir Klein Hartjies (Sagteband)
Waardes en wysheid uit die Bybel vir elke dag, vir almal!
Help jou kinders om gelukkig en suksesvol te wees deur hulle van kleins af morele waardes uit God se Woord te leer.
Die groot Bybel vir klein hartjies bevat 60 Bybel­stories (34 uit die Ou Testament en 26 uit die Nuwe Testament) met skattige illustrasies wat die waar­des wat die Bybel leer vir kinders ’n werklikheid sal maak. Elke storie het ’n definisie van die karaktereienskap wat die storie bespreek. Dan is daar ook ’n strokies­prent wat ’n praktiese toepassing op die elkedagse lewe gee.
Die waardes waarvan kinders sal leer, is onder an­dere:
· Selfbeheersing (Adam en Eva)
· Nederigheid (Die toring van Babel)
· Geduld (Abraham en Sara)
· Eerlikheid (Jakob)
· Vreugde (Die troue in Kana)
· Vriendskap (Die verlamde man)
Die groot Bybel vir klein hartjies sal vir kinders wys dat dit wat in die Bybel staan regtig elke dag deel van hulle lewe kan en moet wees.
Oor die outeurs en illustreerders
Agnes en Salem de Bezenac bly saam met hulle twee kinders op die Franse platteland. Hulle liefde vir en toewyding aan kinders het hulle na baie plek­ke oor die wêreld heen geneem waar hulle kinders geleer het oor die lewe, morele waardes en Bybelse beginsels deur mediaproduksies. Deur hulle boeke is hulle innige liefde vir God sigbaar en hulle deel dit graag met kinders op eenvoudige maniere wat hulle kan verstaan. Agnes is ook die illustreerder van Die groot Bybel vir klein hartjies. www.debezenac.com
In die begin was daar niks nie, net God. Daar
was nie ’n helder son, oulike diertjies en
blomme wat lekker ruik nie. Daar was nie eers
mense soos ek en jy nie.
God het besluit om die wêreld te maak en
pragtige plante, interessante diere en twee
wonderlike mense daarop te sit.
Toe God klaar was, het Hy gesê: “Ek hou baie
daarvan! Nou is dit gereed om geniet te word.”
Wanneer ons na alles kyk – van die grootste
berg tot die kleinste miertjie – is dit wonderlik
om te dink God het so hard gewerk, tot in die
You're reviewing: Die Groot Bybel Vir Klein Hartjies (Sagteband)